Source: https://e-justice.europa.eu/content_succession-380--printAll-en.do?useContId=155704
Timestamp: 2019-06-18 13:36:42+00:00
Document Index: 1648366

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'Tuomioistuin ', 'tuomioistuin ', 'Tuomioistuin ', 'tuomioistuin ']

Periminen - Belgia
Täytäntöönpanokelpoiseksi julistamista koskevat hakemukset käsittelee ensimmäisen oikeusasteen tuomioistuin (tribunal de première instance / rechtbank van eerste aanleg).
- hakemalla takaisinsaantia (opposition/verzet) ensimmäisen oikeusasteen tuomioistuin (tribunal de première instance / rechtbank van eerste aanleg).
- hakemalla muutosta muutoksenhakutuomioistuimessa (cour d’appel / hof van beroep).
Tuomioiden lainmukaisuutta valvoo kassaatiotuomioistuin (cour de cassation / Hof van Cassatie ). Se ei arvioi tuomion pääasian sisältöä. Kassaatiovalitus on erityismenettely. Kassaatiotuomioistuin tarkistaa ainoastaan, onko korkeimmassa oikeusasteessa (eli sen jälkeen kun kaikki tavanmukaiset muutoksenhakukeinot, kuten muutoksenhaku ja takaisinsaanti, on käytetty) annettu tuomio lainmukainen vai onko se ristiriidassa jonkin oikeussäännön kanssa. Jos kassaatiotuomioistuin toteaa tuomion olevan ristiriidassa jonkin oikeussäännön kanssa, se kumoaa kiistanalaisen päätöksen ja palauttaa asian käsiteltäväksi toiseen tuomioistuimeen. Tämän tuomioistuimen on käsiteltävä pääasia uudelleen (renvoi après cassation / verwijzing na cassatie ).
Viranomaisia, jotka ovat toimivaltaisia antamaan todistuksen 64 artiklan nojalla, ovat notaarit.
Belgiaan on perustettu 13 päivänä heinäkuuta 2013 annetulla lailla perhetuomioistuin (Tribunal de la famille / familierecht), joka on ensimmäisen oikeusasteen tuomioistuimen osasto. Uuden lain nojalla oikeudenkäyntimenettely suositellaan aloitettavaksi kanteella (requête/verzoek), koska menettely on tällöin yksinkertaisempi ja menettelystä aiheutuvat kustannukset pienemmät. Monissa tapauksissa menettelyn voi kuitenkin aloittaa edelleen myös haasteella (citation/dagvaarding), jolloin kantaja voi paremmin vaikuttaa siihen, milloin asia tulee käsiteltäväksi tuomioistuimessa.
Päivitetty viimeksi: 10/04/2019
Periminen - Bulgaria
Periminen - Saksa
Päivitetty viimeksi: 12/04/2019
Periminen - Viro
Virossa toimivalta käsitellä asetuksen 45 artiklan 1 kohdan mukaiset täytäntöönpanokelpoiseksi julistamista koskevat hakemukset on käräjäoikeuksilla (maakohus). Virossa on neljä käräjäoikeutta: Harjun, Pärnun, Tarton ja Virun käräjäoikeudet. Käräjäoikeuksien yhteystiedot ovat saatavilla tuomioistuinten verkkosivulla.
Virossa toimivalta käsitellä 50 artiklan 2 kohdan mukaiset muutoksenhaut, jotka koskevat täytäntöönpanokelpoiseksi julistamista koskevista hakemuksista tehtyjä päätöksiä, on piirituomioistuimilla (ringkonnakohus). Virossa on kaksi piirituomioistuinta: Tallinnan ja Tarton piirituomioistuimet. Piirituomioistuinten yhteystiedot ovat saatavilla tuomioistuinten verkkosivulla.
Muutoksenhaku osoitetaan piirituomioistuimelle sen käräjäoikeuden kautta, jonka päätökseen haetaan muutosta.
Harjun ja Pärnun käräjäoikeuksien päätökset käsittelee toisen oikeusasteen tuomioistuimena Tallinnan piirituomioistuin. Tarton ja Virun käräjäoikeuksien päätökset käsittelee toisen oikeusasteen tuomioistuimena Tarton piirituomioistuin.
Nämä menettelyt kuuluvat Virossa korkeimman oikeuden (Riigikohus) toimivaltaan. Piirituomioistuimen päätöksestä voi valittaa tekemällä muutoksenhaun korkeimpaan oikeuteen. Muutoksenhaku voi perustua pelkästään siihen, että tehdessään päätöksen piirituomioistuin on soveltanut aineellisen oikeuden säännöstä virheellisesti tai rikkonut vakavasti prosessioikeuden säännöstä niin, että tämä seikka olisi voinut johtaa virheelliseen tuomioistuimen päätökseen.
Yhteystiedot ovat saatavilla korkeimman oikeuden verkkosivulla.
Virossa asetuksen 64 artiklassa tarkoitettuja eurooppalaisia perintötodistuksia antavat notaarit. Kaikkien virolaisten virkaan nimitettyjen notaarien yhteystiedot ovat saatavilla notaariliiton verkkosivulla tai Euroopan oikeusportaalin hakutoiminnon Kuinka löydän notaarin kautta.
Nämä menettelyt kuuluvat Virossa käräjäoikeuksien toimivaltaan.
Jos notaarin antamaan eurooppalaiseen perintötodistukseen haluaa hakea muutosta, hakemus on esitettävä sille käräjäoikeudelle, jonka tuomiopiiriin perintötodistuksen antaneen notaarin toiminta-alue kuuluu. Hakemuksen käsittelevä käräjäoikeus antaa tuomion, johon voi hakea muutosta piirituomioistuimessa. Piirituomioistuimen muutoksenhakuasiassa tekemään päätökseen voi hakea muutosta korkeimmassa oikeudessa.
Virossa ei ole tällaista viranomaista.
Periminen - Kreikka
Periminen - Espanja
Periminen - Ranska
Periminen - Italia
Periminen - Latvia
Periminen - Unkari
Yleisen tuomioistuimen (törvényszék) toimipaikan piirioikeus (járásbíróság), Budapestissä Budan alemman oikeusasteen tuomioistuin (Budai Központi Kerületi Bíróság). Muutoksenhaun osalta toimivaltaisia ovat yleiset tuomioistuimet ja Budapestissä pääkaupungin yleinen tuomioistuin (Fővárosi Törvényszék) (ilmoitetaan tuomioistuinten nimet ja osoitteet).
Uudelleentarkastelupyynnöt käsittelee korkein oikeus (Kúria) uudelleentarkastelumenettelyssä.
Viranomaisia, joilla on toimivalta antaa todistus, ovat
- 3 artiklan 2 kohdassa tarkoitetut tuomioistuimet: piirioikeudet
- kansallisen lainsäädännön mukaisesti perintöasioissa toimivaltaiset muut viranomaiset: notaarit
Riitauttamisen osalta toimivaltaisia ovat yleiset tuomioistuimet tai Budapestissä pääkaupungin yleinen tuomioistuin (ilmoitetaan tuomioistuinten nimet ja osoitteet).
Unkarissa tämä viranomainen on notaari (közjegyző).
Päivitetty viimeksi: 28/05/2019
Periminen - Malta
Tuomioistuin, jolla on toimivalta käsitellä täytäntöönpanokelpoiseksi julistamista koskevia hakemuksia, on riita-asioita käsittelevän tuomioistuimen ensimmäinen jaosto (First Hall of the Civil Court). Jaoston päätöksistä valitetaan muutoksenhakutuomioistuimelle.
Ks. siviiliprosessilain kolmannen kirjan IV osaston (Maltan lain 12 luku) säännöksiä, joissa säädetään asian uusintakäsittelystä tuomioistuimessa.
Toimivaltaisia viranomaisia 64 artiklan mukaisten todistusten antamiseen ovat riita-asioita käsittelevän tuomioistuimen vapaaehtoisen oikeudenhoidon jaosto (Civil Court, Voluntary Jurisdiction Section) sekä notaarit, joilla on notaarilaitoksen organisaatiosta ja notaarien arkistoista annetun lain mukainen toimilupa.
Muutosta haetaan toimittamalla valitus riita-asioita käsittelevän tuomioistuimen ensimmäiselle jaostolle siviiliprosessilain mukaisesti (Maltan lain 12 luku). Muutosta ensimmäisen jaoksen päätökseen haetaan toimittamalla valitus muutoksenhakutuomioistuimeen.
Periminen - Alankomaat
Välitoimista päättävä tuomari (voorzieningenrechter)
Kassaatiovalitus. Korkein oikeus (Hoge Raad) ei käsittele asiaa uudelleen, vaan se perustaa päätöksensä asiassa toimivaltaisen muutoksenhakutuomioistuimen vahvistamiin tosiseikkoihin. Korkein oikeus varmistaa, että tuomioistuin on tuomiossaan tulkinnut ja soveltanut lakia oikein ja että tuomio on perusteltu riittävällä ja ymmärrettävällä tavalla. Kassaatiomenettelyn tarkoituksena on edistää ja varmistaa oikeudellinen yhdenmukaisuus, oikeuden kehittyminen ja oikeussuoja.
Notaari. Alankomaiden kuninkaalliselta notaarijärjestöltä (Koninklijke Notariële Beroepsorganisatie,KNB) saa tietoja notaareista ja heidän erityisosaamisestaan.
Puhelin: (+31-70) 330 71 11
Faksi: (+31-70) 360 28 61
Sähköposti: info@knb.nl
Käyntiosoite: Spui 184, 2511 BW Den Haag
Käräjäoikeuden (kantonioikeus) tuomari. Menettelyn käynnistämiseksi on tehtävä hakemus. Tuomioistuin lähettää asianosaisille kutsun saapua oikeuteen. Asianosaiset voivat esittää vastineen ennen hakemuksen käsittelyn alkamista tai tuomarin luvalla sen kuluessa. Jos asia käsitellään suullisesti, he voivat esittää hakemusta koskevan vastineensa suullisesti. Tuomari päättää käsittelyn lopuksi päivän, jona asiassa annetaan tuomio.
Alankomaissa ei ole asetuksen 3 artiklan 2 kohdassa tarkoitettua viranomaista.
Periminen - Itävalta
Periminen - Puola
Periminen - Portugali
Tuomioistuimet, joilla on toimivalta käsitellä 45 artiklan 1 kohdan mukaisia täytäntöönpanokelpoiseksi julistamista koskevia hakemuksia, ovat alueellisen tuomioistuimen (Tribunal de Comarca, ensimmäinen oikeusaste) yleisiä asioita käsittelevät jaostot (Juízos de Competência Genérica) tai siviiliasioiden jaostot (Juízos Locais Cíveis) (jos tuomioistuimessa on tämä jaosto).
Tuomioistuimet, joilla on toimivalta käsitellä 50 artiklan 2 kohdan mukaisista hakemuksista tehtyjä päätöksiä koskevia muutoksenhakuja, ovat ylioikeudet (Tribunais da Relação).
Asetuksen 51 artiklassa tarkoitetussa menettelyssä muutoksenhaun johdosta tehdyn päätöksen voi riitauttaa vain tietyn oikeusseikan osalta. Muutosta haetaan recurso de revista -menettelyllä korkeimmalta oikeudelta (Supremo Tribunal de Justiça).
Viranomaiset, joilla on toimivalta antaa eurooppalainen perintötodistus, ovat rekisterinpitäjät (Conservadores), joilla on väestörekisterilain (Código do Registo Civil) 210 A – 210 R §:ssä tarkoitettu toimivalta yksinkertaisissa perintömenettelyissä (laki hyväksyttiin 6.6.1995 annetulla asetuksella nro 131/95 ja sitä muutettiin 28.9.2007 annetulla asetuksella nro 324/2007.)
Luettelo rekisteritoimistoista (conservatórias), joilla on toimivalta antaa eurooppalainen perintötodistus, on saatavilla verkkosivuilla: http://www.irn.mj.pt/IRN/sections/irn/a_registral/servicos-externos-docs/contactos/balcao-das-herancas-e-locais
Toimivaltaiset viranomaiset, joissa eurooppalaisen perintötodistuksen antaneen viranomaisen päätös voidaan riitauttaa 72 artiklan mukaisesti, ovat kyseisen rekisteritoimiston toimialueen alueellisen tuomioistuimen (Tribunal de Comarca, ensimmäinen oikeusaste) yleisten asioiden jaostot (Juízos de Competência Genérica) tai siviiliasioiden jaostot (Juízos Locais Cíveis) (jos tuomioistuimessa on tämä jaosto).
Hakijan on 15 päivän kuluessa siitä, kun kyseinen päätös on annettu tiedoksi, esitettävä rekisteritoimistolle tuomioistuimen tuomarille osoitettu muutoksenhakukirjelmä ja haluamansa liiteasiakirjat (väestörekisterilain (Código do Registo Civil) 286 ja 288 §; hyväksytty 6.6.1995 annetulla asetuksella nro 131/95 ja muutettu 28.9.2007 annetulla asetuksella nro 324/2007).
Perintöasioissa toimivaltaisia ovat tuomioistuinten lisäksi notaarit (Nótarios), jotka hoitavat lainkäyttötehtäviä.
Notaareilla on toimivalta hoitaa kaikki perunkirjoitukseen liittyvät toimet ja vahvistaa edesmenneen henkilön perilliset perunkirjoitukseen sovellettavan uuden oikeudellisen kehyksen myötä, joka on hyväksytty lailla nro 23/2015 (annettu 5.3.2013) ja josta on säädetty päätöksellä nro 278/2013 (tehty 26.8.2013). Tämä ei kuitenkaan koske tapauksia, joissa asianosaiset ohjataan tuomioistuinkäsittelyn piiriin.
Periminen - Romania
Päätösten tunnustamista ja täytäntöönpanokelpoisiksi julistamista tai täytäntöönpanoa koskevat hakemukset kuuluvat Romaniassa alioikeuksien (tribunal) toimivaltaan (siviiliprosessilain 95 §:n 1 momentti ja 1098 §). Päätösten tunnustamista ja täytäntöönpanokelpoiseksi julistamista koskevat valitukset kuuluvat muutoksenhakutuomioistuimen (curte de apel) toimivaltaan (siviiliprosessilaista annetun lain nro 134/2010 96 §:n 2 momentti).
Recurs-muutoksenhaku korkeimpaan oikeuteen (Înalta Curte de Casaţie şi Justiţie) (siviiliprosessilain 97 §:n 1 momentti).
Korkeimman oikeiden toimipaikka on osoitteessa Str. Batiștei nr. 25, Sector 2, cod 020934, Bukarest.
Julkinen notaari (Notar public).
Julkisten notaarien nimet ja yhteystiedot on esitetty Romanian julkisten notaarien yhdistyksen (Uniunea Naționale a Notarilor Publici din România) verkkosivuilla osoitteessahttp://www.uniuneanotarilor.ro/?p=2.2.3&lang=ro.
Uuden lakiesityksen mukaan eurooppalaisen perintötodistuksen antaa pyynnöstä se julkinen notaari, joka on antanut vastaavan todistuksen Romanian lainsäädännön nojalla. Eurooppalaisen perintötodistuksen antamisesta ja sen antamatta jättämisestä voidaan tehdä valitus. Valituksen ratkaisee se alueellinen tuomioistuin (judecătorie), jonka tuomiopiirissä sijaitsee Romanian lainsäädännön nojalla perintötodistuksen antanut julkinen notaari. Päätöksestä voi tehdä ainoastaan recurs-muutoksenhaun. Tuomioistuin voi määrätä, että eurooppalaisen perintötodistuksen vaikutuksia lykätään muutoksenhaun ajaksi.
Eurooppalaisen perintötodistuksen oikaiseminen, muuttaminen ja peruuttaminen kuuluvat sen antaneen julkisen notaarin toimivaltaan. Julkisella notaarilla on velvollisuus ilmoittaa eurooppalaisen perintötodistuksen oikaisemisesta, muuttamisesta ja peruuttamisesta kaikille, joille on annettu jäljennös todistuksesta. Eurooppalaisen perintötodistuksen oikaisemisesta, muuttamisesta ja peruuttamisesta voi tehdä valituksen. Valituksen ratkaisee se alueellinen tuomioistuin (judecătorie), jonka tuomiopiirissä sijaitsee Romanian lainsäädännön nojalla oikaistun, muutetun tai peruutetun perintötodistuksen antanut julkinen notaari. Päätöksestä voi tehdä ainoastaan recurs-muutoksenhaun.
Periminen - Suomi
Periminen - Ruotsi